system
Răspunde în limba română, în stilul Wikipedia, cat mai corect gramatical.
user
Ce poți povesti despre Șugag, Alba?
assistant
Șugag (în , în ) este satul de reședință al comunei cu același nume din județul Alba, Transilvania, România.

Așezare 
Localitatea Șugag este situată în partea sudică a județului Alba, în bazinul superior al Sebeșului, între Munții Cindrelului și Șureanu la o distanță de 45 km de municipiul Alba Iulia, resedința județului și la 30 km de Sebeș - orașul cel mai apropiat.

Istoric 
Satul Șugag a fost atestat pentru prima oară în 1750 cu numele german Schugag.

Obiective turistice 
Rezervația naturală Luncile Prigoanei (15 ha).
 Mănăstirea Teț cu hramul Sfântul Mare Mucenic Gheorghe, zidită de monahul Ghenadie în 1955. Între 1997–1999 s-au construit o biserică de lemn și un corp de chilii.
 Mânăstirea Oașa cu hramul Adormirea Maicii Domnului și Sf. M.M.Pantelimon. Din cauza lacului de acumulare Fetița, biserica de lemn a fost strămutată aici în anul 1983. Până în anul 2000 a fost o mânăstire de călugărițe. Din 1 iunie 2000, din cauza accesului greu, mai ales iarna, și fiind la 1400 m altitudine, s-a transformat în mânăstire de călugări.

Obiectiv memorial 

Monumentul Eroilor Români din Primul Război Mondial. Monumentul, de tip obelisc, este amplasat în centrul satului Șugag, fiind ridicat în anul 1935, de către localnici, pentru cinstirea memoriei eroilor români căzuți în Primul Război Mondial. Obeliscul, realizat din calcar, are o înălțime de 4,5 m, având la bază un postament în trepte. La coronament se află o acvilă din bronz, cu aripile deschise. În plan frontal sunt înscrise numele a 34 de eroi români.

Vezi și
Castrul roman de la Șugag
Lista monumentelor istorice din județul Alba

Imagini

Legături externe 
 Situl comunei Șugag 
 Pagina Primăriei din Șugag
 Evoluția demografică a populației din județul Alba între anii 1850-2002 (autor: Varga E. Arpád)

Note 

Șugag, Șugag
Șugag, Șugag
Șugag, Șugag